วันนี้น้องที่ทำงานด้วยกันพาไปทานอาหาร มีร้านให้เลือกอยู่สองสามร้าน แต่ชื่อที่น้องเอ่ยมาให้ฟังคือ โอ๋กะจู๋ ไม่ได้ทะลึ่งนะ ชื่อร้านครับ อย่าคิดลึก ผมเคยเห็นในวงในนี่ละว่าร้านนี้เป็นร้านแนะนำ แต่คิดว่าไม่มีโอกาสไปค่อยมากิน เพราะต้องออกไปนอกเมืองซึ่งผมไม่มีรถไป พอน้องพูดเลยบอกร้านนี้เลย ก่อนไปก็คิดว่าร้านสลัดคนไม่เยอะหรอก แต่ไปถึงคนเยอะมาก อย่างกะแตกฟรี ดีที่เราไปสองคน ได้โต๊ะไวครับ ร้านตกแต่งสวยดีนะ มีทั้งห้องแอร์ และด้านนอกด้วย 
ถึงแล้วไม่รีรอ ซูชิเมื่อวานย่อยละ ก่อนสั่งน้องบอกว่าจานใหญ่นะพี่ แต่ด้วยความที่ว่าอยากลอง เลยสั่งที่เค้าแนะนำในเมนู 3 อย่าง ได้แก่ สลัดผลไม้ สเต๊กปลาทอดแอลม่อน และสเต็คซีีโครงน้ำผึ้งราดซอสพริก ระหว่างรอ หันไปดูซี่โครงโต๊ะข้างๆ เฮ้ย มันใหญ่มากจอร์จ แต่เชื่อในศักยภาพท้องตัวเอง ประมาณ 10 นาที สลัดผลไม้มาก่อน เสิร์ฟบนชามแคนตาลูปครึ่งลูก ตกแต่งสวยงาม จากนั้นตามมาด้วยสเต็คปลาทอดแอลม่อน มาสองอย่างจีดการเลย ถึงแม้จะตกใจในความอลังการก็ตาม สำหรับสลัดผลไม้ อร่อยดีครับ เหมือนของหวานเลย ข้างในมีทั้งแอปเปิ้ล แคนตาลูปเป็นก้อนกลมๆ เชอร์รี่ แก้วมังกร เม็ดมะม่วง อะไรอีกไม่รู้กินหมดครับ ส่วนสเต็คปลาทอดนั้นอร่อยตรงแซลม่อนและน้ำที่ราดนี่ละ เข้มข้นดีเข้ากันมาครับ ผ่านไปอีก 10 นาที ซี่โครงผมมาแล้วครับ จานใหญ่มากกกก ขอบบอกว่ามีนอร่อยมาก เนื้อหวานตัดการซอสเผ็ดครับ ต้องลองครับอันนี้แนะนำครับ ทุกอย่างสดมากๆ 
สำหรับใครที่หาร้านทานมาเชียงใหม่ลองที่นี่นะครับ เรียกว่าถึงเชียงใหม่เลยครับ